Gedagte vir die dag: Bewus van sy teenwoordigheidFoto: pixabay.com Ek is die druiwestok, julle is die lote. Wie aan My verbonde bly en Ek aan hulle, dra baie vrugte, want sonder My kan julle niks doen nie. Wie nie aan My verbind bly nie, word weggegooi soos ’n loot en verdroog. Hulle maak gewoonlik sulke lote bymekaar en gooi dit in die vuur en dit verbrand. (Johannes 15:5-6) Jesus het verduidelik dat wanneer ’n druiwestok geen vrugte produseer nie, dit nutteloos is – so goed soos dood. Net so is iemand wat nie die vrug van die Gees in sy lewe voortbring nie geestelik dood, want sy geloof is nie sterk genoeg om voor ander uitgeleef te word nie. Indien jy waarlik die goeie nuus omtrent Jesus glo, sal dit jou gesindheid en optrede beïnvloed. Weerspieël jou gedrag die teenwoordigheid van Jesus in jou?